stanford-oval/wikipedia huggingface dataset:
סיטרואן קסארה פיקאסו

| --- | --- |

Citroën Xsara Picasso
 מאפיינים כלליים
 יצרן:  PSA Poissy Plant (אנ') (צרפת)  PSA Vigo Plant (אנ') (ספרד)  Arab American Vehicles (אנ') (מצרים)  Dongfeng Peugeot-Citroën (אנ') (סין)  Citroën Brazil) {ברזיל)
 שנות ייצור:  1999–2010
 יחידות שיוצרו:  1,796,727
 הרכבה:  צרפת צרפת  ספרד ספרד  מצרים מצרים  ברזיל ברזיל  ארגנטינה ארגנטינה  בריטניה בריטניה  הרפובליקה העממית של סין הרפובליקה העממית של סין
 מודל אחריו:  סיטרואן C4 פיקאסו, Citroën C4 Picasso (1st generation) 
 חברת אם:  קבוצת PSA
 אורך:  4,276 מ"מ
 רוחב:  1,751 מ"מ
 גובה:  1,637 מ"מ
 משקל:  1,268–1,318 ק"ג
 בסיס גלגלים:  2,760 מ"מ
 מפרט טכני
 מנוע:  מנועי בנזין 4 צילינדרים, 1,587 סמ"ק המפיק 91 כ"ס, 109 כ"ס  4 צילינדרים, 1,749 סמ"ק סמ"ק המפיק 115 כ"ס  4 צילינדרים, 1,997 סמ"ק המפיק 137 כ"ס, 109 מנועי דיזל 4 צילינדרים, 1,560 סמ"ק המפיק 92 כ"ס  4 צילינדרים, 1,560 סמ"ק המפיק 109 כ"ס  4 צילינדרים, 1,997 סמ"ק המפיק 90 כ"ס מגדש טורבו
 הילוכים:  תמסורת ידנית – 5 מהירויות  תמסורת אוטומטית – 4 מהירויות
 מעצב:  Donato Coco
 
סיטרואן קסארה פיקאסו (בצרפתית : Citroën Xsara Picasso) הוא מיניוואן קומפקטי מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 1999–2010 בצרפת, בריטניה וסין.
בין השנים 2000–2012 דגם "סיטרואן קסארה פיקאסו" יוצר במצרים, ברזיל וספרד.
"סיטרואן קסארה פיקאסו"

יוצרו 1,796,727 יחידות.
5 דלתות.
מנוע קדמי.
סוגי מנוע: מנועי בנזין, מנועי דיזל.
סוג הנעה: הנעה קדמית.
נפח תא מטען: 550 / 2,000 ליטר.
"סיטרואן קסארה פיקאסו" > "דורות "סיטרואן קסארה פיקאסו"

דור ראשון – יוצר בין השנים 1999–2004
דור שני – יוצר בין השנים 2004–2010
תמונות

"סיטרואן קסארה פיקאסו"
"סיטרואן קסארה פיקאסו", שנת 2005
"סיטרואן קסארה פיקאסו"
"סיטרואן קסארה פיקאסו", שנת 2002
"סיטרואן קסארה פיקאסו"
"סיטרואן קסארה פיקאסו" – ניידת משטרה בספרד
"סיטרואן קסארה פיקאסו" – ניידת משטרה בבולגריה
"סיטרואן קסארה פיקאסו" – ניידת משטרה ב-Alcúdia (אנ') האיים הבלאריים
ראו גם

סיטרואן
הערות שוליים

↑  סיטרואן קסארה פיקאסו מנוע 1.6i, שנת 1999 - מפרט carfolio.com/specifications/models/car
↑  סיטרואן קסארה פיקאסו דגם 1.6i 110, שנת 2005 - מפרט carfolio.com/specifications/models/car
↑  סיטרואן קסארה פיקאסו דגם HDi 92, שנת 2005 - מפרט carfolio.com/specifications/models
↑  סיטרואן קסארה פיקאסו autoevolution.com/citroen/xsara-picasso
| --- | --- |
בקרת זהויות :  NKC: ph633461
אלכסנדר קבנל

| --- | --- |

דיוקן עצמי (1852)
 לידה:  28 בספטמבר 1823 מונפלייה, צרפת
 פטירה:  23 בינואר 1889 (בגיל 65) פריז, צרפת
 מקום קבורה:  בית הקברות סן-לאזר (מונפלייה) 
 לאום:  צרפתי
 מקום לימודים:  בית הספר הלאומי הגבוה לאמנויות היפות (1845)  אקדמיית צרפת ברומא (1850) 
 תקופת הפעילות:  1840–1874 (כ־34 שנים) 
 תחום יצירה:  ציור
 זרם באמנות:  אקדמיזם
 הושפע על ידי:  Charles Matet, בפסקה זו רשומה אחת נוספת שטרם תורגמה 
 יצירות ידועות:  הולדת וונוס
 פרסים והוקרה:  מפקד בלגיון הכבוד (1884)  מסדר מיכאל הקדוש (1867)  פרס רומא 
 
אלכסנדר קבנל (בצרפתית: Alexandre Cabanel‏; 28 בספטמבר 1823 – 23 בינואר 1889), היה צייר צרפתי, שצייר נושאים היסטוריים, קלסיים ודתיים בסגנון אקדמי. הוא היה ידוע גם בתור צייר דיוקנאות. קבנל נחשב לנציג הטוב ביותר של אמנות פומפייר, לפי אנציקלופדיית סלבט, והיה הצייר המועדף על נפוליאון השלישי.
קורות חיים

אלכסנדר קבנל נולד במונפלייה שבארו, צרפת ב-23 בינואר בשנת 1823.
כשהוא היה בן שבע עשרה, הוא החל ללמוד בבית הספר הלאומי הגבוה לאמנויות היפות. קבנל למד יחד עם פרנסואה אדוארד פיקו. ב-1844, כשהיה בן עשרים ואחת, הוא הציג ב"סלון" בפעם הראשונה, ושנה לאחר מכן, כשהיה רק בן 22, זכה קבנל במלגת פרס רומא. קבנל נבחר לחבר המועדון ב-1863. הוא התמנה לפרופסור בבית הספר לאמנויות יפות ולימד בו עד מותו.
הוא היה קשור באופן הדוק לסלון פריז: "הוא נבחר לחבר מושבעי הסלון באופן קבוע ותלמידיו יכלו להיספר במאות בסלונים. דרכם, קבנל עשה יותר מכל אמן אחר מדורו כדי ליצור את דמותו של הציור הצרפתי בבל אפוק". סירובו יחד עם ויליאם אדולף בוגרו לאפשור לצייר האימפרסיוניסטי אדואר מאנה ולעוד המון ציירים להציג את עבודותיהם בסלון של 1863, הובילה להקמתה של "סלון הנדחים" על ידי הממשלה הצרפתית.
קבנל היה צייר אקדמאי מצליח, ציורו משנת 1863, "הולדת ונוס", הוא אחד הדוגמאות הידועות ביותר לציור אקדמי במאה ה-19. התמונה הובאה על ידי השליט נפוליאון השלישי; ישנו העתק מדויק קטן, שצויר ב-1875, בשביל הנקאי ג'ון וולף, הנמצא כיום במוזיאון המטרופוליטן לאמנות שבניו יורק סיטי. הציור ניתן למוזיאון על ידי וולף ב-1893.
קורות חיים > פרסים

מדליית הכבוד הגדולה בסלונים של 1865,1867 ו-1878.
פרס רומא, 1845.
תלמידים

תלמידיו של קבנל כללו את:
רודולפו דה אמואדו
הנרי בייקון
ג'ורג' רנדולף בארסה
ג'ין יוג'ין בולנד
ג'ין-יוסף בנימין-קונסטנט
ולאחו בוקובק
צ'ארלס בולטאו
גסטון בוסייר
לואי קפדוויל
יוג'ין קררי
פרנרד קורמון
פייר אוגוסט קוט
קניון קוקס
אדוארג דיבט-פונסאן
אמיל פריאנט
פרנסואה גויגואט
ג'ולס בסטיאן-לפייג'
פרנסואה פלאמנג
צ'ארלס פוקיואריי
פרנק פוולר
הנרי גרווקס
צ'ארלס לוסיאן לאנדרה
הנרי לה סידאנר
אריסטיד מאיול
אדואר- אנתויין מרסל
לואי מטלינג
יאו מרקוס דה אוליבריה
יאן מונצ'אבלון
ג'ורג'ס מוראו דה טורס
הנרי רגנאולט
לואי רויאר
ג'ין-ג'ייקווס סצ'רר
אנטוניו סילבה פורטו
ז'וזף נואל סילבסטר
סולומון יוסף סולומון
ג'ין גוילאום רוסייר
פאול טרברנייר
פרנסואה ת'בנוט
יוסה פראז דה אלמדיה ג'וניור
אטינה טרוס
אדולף ווילט
אברהם ארצ'יבלד אנדרסון
עבודות נבחרות

מות משה (1851), מוזיאון דהש, ניו יורק סיטי. ניו יורק, ארצות הברית
נימפה וסאטיר (1860), אוסף פרטי.
הולדת ונוס (1863), מוזיאון ד'אורסה, פריז
מות פרנצ'סקה דה רימני ופאולו מלטסטה(1870), מוזיאון ד'אורסה, פריז
הרוזנת דה קלר(1880), מוזיאון פאבר, מונפלייה
אופליה (1883), אוסף פרטי
רות מלקטת בשדות בועז, (1886),מוזיאון גרנט, שאלון-אן-שמפאן
ליידי קורזון (1887),קדלסטון הול, אנגליה
מחקר עבור קלאופטרה בשביל "קלאופטרה בוחנת רעלים על אסירים מורשעים", בית הספר לאמנויות, בזייה
קלאופטרה בוחנת רעלים על אסירים מורשעים (1887), אוסף פרטי
חווה לאחר הגירוש מגן העדן, אוסף פרטי
סילוק אדם וחווה מגן עדן, אוסף פרטי
נפוליאון השלישי
תמר
גלריית עבודות

מלאך נפול
מות פרנצ'סקה דה רימני ופאולו מלטסטה (1870)
אכו (1874)
הרמוניה (1877)
בתו של יפתח הגלעדי (1879)
אופליה (1883)
אלבייד (1884)
קלאופטרה בוחנת רעלים על אסירים מורשעים (1887)
דיוקן של הרוזנת יקטרינה ורונטסובה-דשקובה
נפוליאון השלישי
פנדורה (1873) המוזיאון לאמנות וולטרס
דיוקן עצמי (1847)
אלכסנדר קבנל, בסביבות שנת 1865. צולם על ידי צ'ארלס רוטלינגר (?)
אלכסנדר קבנל - הולדת וונוס (1863)
אלכסנדר קבנל - מות משה (1851)
Yes קולנוע ישראלי

| --- | --- |

 פרטי הערוץ
 מדינה:  ישראל ישראל
 קטגוריה:  סרטים, סדרות ישראליות
 סוג:  ערוץ טלוויזיה פרטי
 תאריך השקה:  5 במאי 2014
 בעלות:  yes הטלוויזיה בלוויין 
 שפה:  עברית
 משרד ראשי:  כפר סבא - חברת yes
 אזור קליטה:  המזרח התיכון, ארצות הברית
 שיטת שידור:  PAL, DVB
 פורמט תמונה:  576i) SDTV)
 הצפנה:  וידאוגרד
 זמינות
 חבילה:  yes • +STING
 yes:  אפיק 4 (בעבר אפיק 6)
 https://www.telad.co.il/yesisraeli
 
לוגו ערוץ Yes קולנוע ישראלי מה- 1 בנובמבר 2017 עד 15 בספטמבר 2020
Yes ישראלי (בעבר Yes קולנוע ישראלי) הוא ערוץ טלוויזיה שמשודר באפיק 4 במסגרת ערוצי yes.
הערוץ משדר סרטים ישראלים ישנים וחדשים, ובנוסף משודרים בו מגזין קולנוע ישראלי והפקות תיעודיות מעולם הקולנוע כמו הסדרה "מדברים סרטים". כמו כן משודרות בו סדרות ישראליות בשידורים חוזרים. בין הסדרות ששודרו בערוץ : הבורגנים, החמישייה הקאמרית, הפוך, טירונות, חלומות נעורים, אסתי המכוערת, החיים זה לא הכל, פלורנטין והבורר, וכן סדרות ישראליות שהופקו ב'יס'.
היסטוריה

הערוץ הושק ב-29 בדצמבר 2003 ב-YES בשם "ערוץ הקולנוע הישראלי", והחליף את ערוץ "בריזה", באפיק 15. עם השקתו חתם הערוץ על הסכמי שידור עם רוב בעלי הזכויות לכ-400 סרטים עלילתיים ישראלים שהופקו עד אז בישראל. מתוכם החזיקו האחים לאון ומשה אדרי בזכויות לכ-160 סרטים, באמצעות חברת "סרטי יונייטד קינג" שבבעלותם. האחים חתמו על חוזה עם הערוץ לשידור כל סרט במשך שנתיים תמורת 10,000 דולר. בנוסף חתמו על הסכם להפקת בין 5 ל-10 סרטים מדי שנה בשיתוף הערוץ, וקידום הפקות חדשות עם פרומואים וראיונות עם צוותי ההפקה והשחקנים.
בנוסף לשידור סרטים עלילתיים ישראלים, מאז הקמתו הערוץ משדר סרטים תיעודיים וסדרות שונות. את שידורי הערוץ פתחה הסדרה "שקט מצלמים" בהנחיית עידן כהן. סדרה המציגה פרופילים של יוצרי קולנוע ישראליים, שכל פרק התמקד ביוצר אחר, שהציג מנקודת מבטו האישית את מקורות ההשראה שעיצבו את חייו ודרכו המקצועית, או בנושא מסוים. בין משתתפי הסדרה היו חנה אזולאי-הספרי בפרק שעסק בקדושים ומכשפות, ופרק שנקרא "חפש את האשה",  שעסק בתפקידה המשני, של האשה בקולנוע הישראלי. הסדרה הייתה מועמדת לפרס הטלוויזיה.
במאי 2004 השיק הערוץ פרויקט להפקת 15 סרטים תיעודיים ששודרו החל מקיץ 2005.
בשנת 2005 היה הערוץ שותף להפקת סרטו של עמוס גיתאי "אזור חופשי".
באוקטובר 2006 מיתגה yes מחדש את הערוץ, ושינתה את שמו ל-"yes ישראלי" בהתאם לאופי שידוריו שהשתנה. הערוץ עבר לאפיק 5 (מיד אחרי ארבעת ערוצי הסרטים של yes). לוח השידורים החדש אחרי המיתוג כלל הפקות מקור חדשות לצד עונות המשך לסדרות והפקות קיימות ושידורים חוזרים להפקות של ערוץ 2 ולסרטי קולנוע ישראליים. תכנים נוספים עברו לערוץ מערוץ הצעירים yes Y (לשעבר YTV) שנסגר- y בעשר, פעם בחיים, ושידורים חוזרים של פרוייקט Y, ו Y בעולם.
במרץ 2008, שונה שם הערוץ ל-"yes stars ישראלי" והוא הועבר בחזרה לאפיק 15 (לאחר שלושת ערוצי yes stars). במסגרת השינוי לא השתנה לוח השידורים, אשר כלל בשלב זה בעיקר סדרות ותוכניות וכמעט ללא סרטי קולנוע (לפי yes, הסיבה למעבר לאפיק 15 הוא כדי למקם את ערוץ הולמרק, שהיה באפיק 15, ביחד עם ערוצי הסרטים של yes). באותה שנה הוזז הערוץ שוב, לאפיק 16, וזאת מכיוון שנוסף ערוץ לערוצי yes stars.
באפריל 2009 השיק הערוץ לוח שידורים חדש שכלל רצועת נוער חדשה. המהלך לווה בפעילות שיווקית נרחבת בהשקעה מדווחת של כ-3.5 מיליון שקל. הערוץ גם השיק תוכנית חדשה של טל ברמן, "תרבות רעה".
בינואר 2010, הערוץ סיים את שידוריו ותוכניותיו "פוזרו" בערוצי ה־yes stars השונים, ביניהם האפיק החדש yes stars next.
היסטוריה > השקה מחודשת

הערוץ הושק מחדש, ביום העצמאות 2014, לאחר ארבע שנות היעדרות מ-YES, בהפקת חברת "NMC יונייטד" שבבעלות האחים אדרי. בהמשך עברה הפקתו לחברת טלעד שנרכשה על ידי "NMC יונייטד". כחלק ממטרות הערוץ הוגדרו קידום ותמיכה בקולנוע ישראלי. מלבד שידור סרטים ישראלים, מופקות במסגרת הערוץ תוכניות מיוחדות על יוצרים, שחקנים ודמויות מפתח בקולנוע הישראלי, וע"פ יזמי הערוץ נערך שיתוף פעולה עם בתי ספר לקולנוע במטרה לטפח את דור העתיד של היוצרים. בנוסף, הערוץ מסקר את פסטיבלי הסרטים המובילים ואת טקסי הפרסים. שני סרטי הבכורה הראשונים ששודרו בערוץ מיד עם השקתו הם "מי מפחד מהזאב הרע" ו"פלאות". מאז משודרים בו כמעט כל הסרטים הישראלים שמופצים לקולנוע (רבים דרך חברות ההפצה של האחים אדרי).
ב-15 בספטמבר 2020, כחלק מההשקה המחודשת של שדרת ערוצי הבית של yes, עבר הערוץ לאפיק 4 ונקרא שוב "yes ישראלי".
בנוסף עם מיתוח הערוץ החדש עלו הפקות מקור ישראליות חדשות מנובמבר 2021, דוגמת: "מנגן ושר" - דרמה בכיכובו של הזמר בר צברי, ו"פריפריה אימפריה" - תוכנית מציאות תיעודית שיצרה אורנה בן דור, שעונה נוספת הוזמנה לה.
עם המיתוג החדש הערוץ משודר באיכות 4K.
תוכניות וסרטים שמשודרים כיום בערוץ "yes ישראלי" > תוכניות

מדברים סרטים (הפקת מקור)
סברי מרנן
החיים זה לא הכל
העולם מצחיק אז צוחקים (הפקת מקור)
שובר קופות (הפקת מקור) - מגזין קולנוע מבית היוצר של "ערב טוב עם גיא פינס"
פלורנטין
תוכניות וסרטים שמשודרים כיום בערוץ "yes ישראלי" > תוכניות ששודרו בעבר

הבורר
החמישייה הקאמרית
הפוך
אסתי המכוערת
הבורגנים
טירונות
חלומות נעורים
תוכניות וסרטים שמשודרים כיום בערוץ "yes ישראלי" > סרטים

צ'רלי וחצי
אלכס חולה אהבה
הלהקה
הלהקה 40 שנה אחרי (הפקת מקור)
70 שנות קולנוע ישראלי (הפקת מקור)
כלבת
חסמבה ונערי ההפקר
מלך של קבצנים
אלדורדו
נשיקה במצ״ח
בלוז לחופש הגדול
שלאגר
ירח בבית 12
שקופים
גיבורה
עזית הכלבה הצנחנית
איי לייק מייק
אחד באפריל
חמש מאות אלף שחור
צעד קטן
החברים של יאנה
לב שקט מאוד
כיפה אדומה
שבעה
ביקור התזמורת
גט
הערת שוליים
סוף העולם שמאלה
מה כבר יכול לקרות?!
לא לעלות יותר
חגיגה בסנוקר
הנשף
מחילה
תוכניות ששודרו בעבר ב-"Yes Stars ישראלי" > דרמות מוזיקליות יומיות

השיר שלנו (2004-2007) - בעונותיה הראשונות, הסדרה עוסקת בתלמידי אקדמיה למוזיקה. בעונות השלישית והרביעית, מסתבר שהעלילה של העונות הקודמות הייתה בעצם סדרה בשם "השיר שלה", ובעונות אלו מוצגים השחקנים "בחיים האמיתיים" בהתגייסות שלהם לצבא. עם רן דנקר, אניה בוקשטיין, נינט טייב, אושרי כהן ועוד.
דני הוליווד (2008-2009) - סדרת דרמה מוזיקלית יומית, המביאה את סיפורה של דניאלה (גאיה טראוב), במאית העושה סרט על דני הוליווד (רן דנקר) ונוסעת חזרה לשנות השישים של בעזרת מזוודה. בעונתה השנייה, הסדרה מתרחשת בשנות השמונים. עם רן דנקר, שני כהן, גילה אלמגור, גאיה טראוב, דורון עמית, גאלה קוגן, נטע פלוטניק ועוד.
תוכניות ששודרו בעבר ב-"Yes Stars ישראלי" > סדרות נעורים

ראש גדול (2005-2009) - סדרת נעורים קומית המספרת על חייהם של מתבגרים בתיכון עם מייקל לואיס, אלדר ברנטמן, מירב פלדמן, מיטל מיכאלי, רועי ויינברג ואיציק כהן. הסדרה משודרת בבכורה בערוץ הילדים מאז עונתה השנייה, ובשידור חוזר בערוץ.
הנפילים (2007-2008) - סדרת מדע בדיוני והרפתקאות לילדים ונוער. עם אלון לוי, ליטל רוזנצוייג וסמי הורי. הסדרה שודרה לאחר מכן בערוץ הילדים בעריכה מחודשת.
דאוס (2008) - סדרת מתח העוסקת בעולם המחשבים, אינטרנט ההאקרים. במרכזה מערכת מחשב מתוחכמת המבוססת על בינה מלאכותית המשתלטת על העולם. עם מיכאל מושונוב, מייקל לואיס ועדי הימלבלוי. הסדרה שודרה בבכורה בערוץ הילדים.
תיכון השיר שלנו (2009) - ספין אוף של השיר שלנו המצליחה. הפעם, מדובר בתיכון כ"א, תיכון כושל עם בעיות משמעת חריפות. בעקבות מעשה קונדס שהגיע לתקשורת הוחלט לסגור את בית הספר. ירדנה תמיר (עליזה רוזן) הופכת את בית הספר לתיכון לאומנויות - שהמטרה היא להעלות מופע סוף שנה מוזיקלי. עם תמר שם אור, יהודה נהרי, אריאל וולף, חני נחמיאס, מיכל אמדורסקי ועוד.
תוכניות ששודרו בעבר ב-"Yes Stars ישראלי" > סדרות דרמה

לא הבטחתי לך (2006-2008) - דרמה קומית המדברת בעיקר על עולם הגברים כיום ועיסוקם. עם אלי פיניש, גורי אלפי, דני גבע, אפרת בוימולד וריקי בליך. העונה הראשונה שודרה בערוץ 10.
אולי הפעם (2007-2008) - דרמה יומית בת 50 פרקים המספרת על עולם הזוגיות של מבוגרים בני 30+. עם ורד פלדמן, אורי פפר, יובל סמו ואקי אבני.
מסכים (2008-2009) - סדרת דרמה העוסקת במערכות יחסים שונות המתקיימות בווידאו צ'ט. עם אניה בוקשטיין, הנרי דוד, דניאלה קרטס, חנה חגין, רן דנקר, נטע גרטי, מיכל גבריאלוב, טל טלמון, מיקי קם ועוד.
סרוגים (2008) - דרמה המביאה את הסיטואציות שתושבי הביצה נקלעים אליהן בניסיונות למצוא בני זוג. עם יעל שרוני, טלי שרון, שרון פאוסטר, אוהד קנולר ועמוס תמם. העונה הראשונה שודרה בערוץ 2.
רביעיית רן (2008) - סדרת דרמה המביאה את סיפורם של רביעיית האחים הראשונה שנולדה בישראל. עם נורית גלרון, מיכל ינאי, הגר בן-אשר, אפרת בוימולד ויפתח קליין. העונה הראשונה שודרה בערוץ 2.
פאפאדיזי (2008) - פרודיה ים תיכונית. פאפאדיזי, רועה עזים יווני מחליט לחפש אישה אמריקאית באמצעות סרטוני וידאו באינטרנט. פאפאדיזי מציב אולטימטום שאם לא ימצא תוך 30 יום אשה, יתלה את עצמו. עם מנשה נוי, תיקי דיין, מוני מושונוב, קרן מור ועוד.
חקירה פנימית (2008) - מיני דרמת מתח שבמרכזה עוסק סיפור רציחת ילדת קיבוץ. עם ענת וקסמן, דני גבע, דביר בנדק, דליק ווליניץ ורבקה גור.
גירושים נפלאים (2009) - דרמה שבועית העוסקת במשרד עורכי דין המתמחה בגירושים. עם אסי לוי, ליאור רז, דב נבון ואורנה פיטוסי.
תוכניות ששודרו בעבר ב-"Yes Stars ישראלי" > בידור, מציאות ופאנל

Y בעשר (2005-2009) - חדשות הבידור עם אביעד קיסוס, התוכנית מורכבת מכתבות בנושאי טלוויזיה, קולנוע ורכילות, ופינות שבועיות כמו אופנה וביקורת קולנוע.
פעם בחיים (2005-2009) - (לשעבר "החיים על-פי Y") תוכנית מציאות המביאה מפורסמים ישראלים שונים למצבים ומקומות שלא מאפיינים אותם למשך כחודש.
פפראצי (2006-2007) - שעשועון קומי המארח בכל תוכנית 4 ידוענים שמתחרים בזוגות בשאלות ומשימות בנושאי בידור ורכילות. מנחים ארז בן הרוש ומיכאל הנגבי.
עד כאן (2007-2008) - מהדורת חדשות סאטירית. בעונה הראשונה הנחה את התוכנית אורי גוטליב ובשנייה יעקב כהן.
שולץ (2008) - סדרה הומוריסטית על שולץ, מאמן אישי, המארח כל פרק אורח אחר. עם רועי בר נתן.
סלב'ס (2009) - סאטירה מונפשת המביאה את סיפור הידוענים בישראל, שבעקבות תחרות פפראצי עוברים לגור במחנה צבאי סגור - "עיירת הסלב'ס".
תרבות רעה (2009) - תוכנית פאנל בהנחיית טל ברמן העוסקת בעולם הבידור והתעשייה.
הערות שוליים

1 2  גואל פינטו, רק מישראל, באתר הארץ, 9 בדצמבר 2003
↑  זוהר ישראל, yes תשקיע מיליון דולר בשנה בקולנוע הישראלי, באתר ynet, 10 בדצמבר 2003
↑  זוהר ישראל, סדרה חדשה בלווין: "שקט, מצלמים", באתר ynet, 9 בספטמבר 2003
↑  רותה קופפר, קדושה מעונה, באתר הארץ, 6 בינואר 2004
↑  רותה קופפר, תמיד צדדית או משוגעת, באתר הארץ, 2 ביוני 2004
↑  גואל פינטו, הוגשו המועמדויות לפרסי הטלוויזיה, באתר הארץ, 1 בפברואר 2004
↑  גלי וינרב, ‏yes משיקה פרויקט סרטים דוקומנטריים, באתר גלובס, 11 במאי 2004
↑  גואל פינטו, ערוץ הקולנוע הישראלי ישקיע בסרטו החדש של עמוס גיתאי, באתר הארץ, 17 בפברואר 2005
↑  יעל גאוני, ‏YES מנסה לנכס את התוכן הישראלי: ממתגת מחדש את ערוץ הקולנוע, באתר גלובס, 8 באוקטובר 2006
↑  רוני קורן-דינר, ערוץ הקולנוע הישראלי בלוויין מוסיף סדרות ללוח השידורים ומשנה את שמו ל-yes ישראלי, באתר TheMarker‏, 8 באוקטובר 2006
↑  רותה קופפר, סדרות מקור חדשות בערוץ הקולנוע הישראלי בלוויין, באתר הארץ, 8 באוקטובר 2006
↑  עדי דברת, yes משנה את המיקוד מקולנוע לסדרות טלוויזיה; מקאן אריקסון מוביל את המהלך בעלות של 10 מיליון שקל, באתר TheMarker‏, 4 במרץ 2008
↑  יעל גאוני, ‏ערוץ yes stars ישראלי משיק לוח שידורים הכולל רצועת נוער חדשה, באתר גלובס, 21 באפריל 2009
↑  ערוץ קולנוע ישראלי יושק ביום העצמאות, באתר ynet, 4 במאי 2014
↑  לי-אור אברבך, ‏כפי שנחשף ב"גלובס": NMC יונייטד רוכשת את טלעד ב-15 מיליון שקל, באתר גלובס, 30 באוקטובר 2011
↑  ניר קיפניס, ‏הערוץ היחיד שחוגג את השנה האזרחית הוא דווקא ערוץ הקולנוע הישראלי, באתר גלובס, 31 בדצמבר 2014
↑  נירית אנדרמן, האם משה אדרי הוא המלאך המושיע של הקולנוע הישראלי  או מונופול אימתני שמשתלט עליו?, באתר הארץ, 4 בפברואר 2016
↑  נדב מנוחין‏, הסדרה החדשה של yes היא אחת הטובות שנראו השנה על המסך, באתר וואלה, 15 בנובמבר 2021
↑  הדס מגן, ‏אורנה בן דור: "פריפריה זה לא עניין גיאוגרפי, אלא מה שמרגישים", באתר גלובס, 25 ביולי 2022
↑   אופיר חובב, "פריפריה אימפריה": ההבדל בין נשות תל אביב לבין אלו שבזות לה לא כזה גדול, באתר הארץ, 30 במרץ 2022
לוגו ערוץ YES stars ישראלי בשנת 2008
דובאי (כדורסל)

| --- | --- |

 מידע כללי
 תאריך ייסוד:  2024 
 מדינה:  איחוד האמירויות הערביות 
 אולם ביתי:  קוקה-קולה ארנה (17,000 מושבים)
 מיקום:  דובאי, איחוד האמירויות הערביות
 ליגה:  הליגה האדריאטית 
 מאמן:  סלובניה יוריצה גולמאץ
 dubaibasketball.com
 
מועדון כדורסל דובאי (בערבית: دبي لكرة السلة, תעתיק מדויק: דבי לקרה אלסלה; באנגלית: Dubai Basketball Club) היא קבוצת כדורסל אמירותית מדובאי המשחקת בליגה האדריאטית.
היסטוריה

שמועות על הצטרפות של קבוצה מדובאי ליורוליג החלו כבר ב-2022, וב-19 במרץ 2024 הכריזה הליגה האדריאטית שהקבוצה תוקם ותצטרף לליגה לשלוש שנים, החל מעונת 2024/2025. לפי הדיווחים קבוצות הליגה מקבלות 2.5 מיליון אירו מדי שנה מדובאי, שגם משלמת את כל הוצאות הנסיעה. ב-20 ביוני 2024 מונה יוריצה גולמאץ למאמן הקבוצה, וב-12 ביולי הפך נייט מייסון לשחקן הראשון שחותם בקבוצה. הקבוצה תשחק בקוקה קולה ארנה בעל 17,000 המקומות בעיר.
סגל הקבוצה לעונתה הראשונה כלל בין היתר את קלמן פרפליץ', ששימש כקפטן, ג'אקורי ויליאמס, לאון רדושביץ' ודאוויס ברטאנס. ב-22 בספטמבר 2024 ערכה הקבוצה את משחקה הרשמי הראשון אי פעם וגברה 86–84 על הכוכב האדום בלגרד.
הערות שוליים

↑  טל וולק, ‏הדרך אל העושר: הכדורסל האירופי מחפש את הכסף הגדול באיחוד האמירויות, באתר גלובס, 22 באוקטובר 2022
↑  Conclusions of the ABA League j.t.d. Assembly session in Zagreb, הליגה האדריאטית, ‏19 במרץ 2024
↑  Dubai and ABA League's financial details revealed, Basketnews, ‏19 במרץ 2024
↑  עוזב את ה-NBA: ניליקינה חתם בפרטיזן, באתר ערוץ הספורט, 20 ביוני 2024
↑  Dubai make their first summer signing as they ink a 2-year contract with Nate Mason, הליגה האדריאטית, ‏12 ביולי 2024
↑  BC Dubai announce Coca-Cola Arena as official home venue, Basketnews, ‏9 ביולי 2024
↑  הצהרת כוונות: דייויס ברטאנס הוצג בדובאי, באתר ערוץ הספורט, 10 בספטמבר 2024
↑  דובאי גברה על הכוכב האדום בבכורה היסטורית, באתר ONE‏, 22 בספטמבר 2024
הונדה דומני

| --- | --- |

Honda Domani, שנת 1992
 מאפיינים כלליים
 יצרן:  הונדה
 שנות ייצור:  1992 – 1997 (דור ראשון)  1997 – 2000 (דור שני)
 הרכבה:  יפן יפן
 מודל קודם:  הונדה קונצ'רטו
 מודל אחריו:  Honda City 
 אורך:  4,415 מ"מ (דור ראשון)  4,480 מ"מ (דור שני)
 רוחב:  1,695 מ"מ (דור ראשון, דור שני)
 גובה:  1,415 מ"מ (דור ראשון)  1,390-1,405 מ"מ (דור שני)
 משקל:  1,030-1,140 ק"ג (ריק) - דור ראשון  1,020-1,160 ק"ג (ריק) - דור שני
 בסיס גלגלים:  2,620 מ"מ (דור ראשון, דור שני)
 מפרט טכני
 מנוע:  4 צילינדרים, 1,493 סמ"ק המפיק 105 כ"ס ב-6,800 סל"ד, יחס דחיסה 9.2:1, מנוע "הונדה" מסדרה "Honda D engine" (אנ') מסוג "D15B" (דור ראשון, דור שני)  4 צילינדרים, 1,590 סמ"ק המפיק 125 כ"ס ב-6,600 סל"ד, יחס דחיסה 9.2:1, מנוע "הונדה" מסדרה "Honda D engine" (אנ') מסוג "ZC"  (דור ראשון)  4 צילינדרים, 1,834 סמ"ק המפיק 142 כ"ס ב-6,900 סל"ד, יחס דחיסה 9.2:1, מנוע "הונדה" מסדרה "Honda D engine" (אנ') מסוג "B18B1" (דור ראשון)  4 צילינדרים, 1,590 סמ"ק המפיק 130 כ"ס ב-6,400 סל"ד, יחס דחיסה 9.3:1, מנוע "הונדה" מסדרה "Honda D engine" (אנ') מסוג "D16A" (דור שני)  4 צילינדרים, 1,797 סמ"ק המפיק 171 כ"ס ב-6,200 סל"ד, יחס דחיסה 10.0:1, מנוע "הונדה" מסדרה "Honda D engine" (אנ') מסוג "B18C4 VTEC" (דור שני)
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 
הונדה דומני (ביפנית: ホンダ・ドマーニ, באנגלית: Honda Domani) היא מכונית משפחתית מתוצרת יצרנית הרכב היפנית הונדה, אשר יוצרה בין השנים 1992–2000 ביפן.
דורות "הונדה דומני"

דור ראשון - יוצר בין השנים 1992–1997.
דור שני - יוצר בין השנים 1997–2000.
"הונדה דומני"

4 דלתות.
5 נוסעים.
מנוע קדמי.
מנוע בנזין.
סוג הנעה: הנעה קדמית.
"הונדה דומני" > רמות גימור "דור שני"

"DX".
"LX".
"EX".
תמונות

"הונדה דומני", שנת 1992
"הונדה דומני", שנת 1992
"הונדה דומני", דור ראשון
"הונדה דומני", שנת 1997
"הונדה דומני", שנת 1997
ראו גם

הונדה
הערות שוליים

↑  "הונדה דומני" tradecarview.com/specifications/honda/domani
↑  "הונדה דומני" דור ראשון - מפרט automobile-catalog.com/model/honda/domani_1gen
↑  "הונדה דומני" דור שני - מפרט automobile-catalog.com/model/honda/domani_2gen
↑  "הונדה דומני" - קטלוג goo-net-exchange.com/catalog/HONDA__DOMANI
↑  "הונדה דומני" auto-data.net/en/honda-domani
הרי דים

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 בינואר 1938 וינה, אוסטריה אוסטריה 
 פטירה:  18 ביולי 2024 (בגיל 86)
 תאריך עלייה:  1970
 עיסוק:  מתמטיקאי, מהנדס
 מקום לימודים:  המכון הטכנולוגי של קליפורניה  המכון הטכנולוגי של מסצ'וסטס
 מנחה לדוקטורט:  הנרי מק'קין הבן
 מוסדות:  מכון ויצמן למדע
 פרסים והוקרה:  נשיא האיגוד הישראלי למתמטיקה (2009)
 תרומות עיקריות
 תורת האופרטורים, תורת האינטרפולציה, בעיות הפוכות ואנליזה קלאסית
 
הרי (נחום צבי) דים (26 בינואר 1938 – 18 ביולי 2024) היה מתמטיקאי ומהנדס ישראלי שכיהן כפרופסור בפקולטה למתמטיקה ומדעי המחשב במכון ויצמן למדע, מראשוני המחלקה למתמטיקה עיונית. היה מומחה בעל שם עולמי לתורת האופרטורים, ושימש כנשיא האיגוד הישראלי למתמטיקה.
ראשית חייו

הרי דים נולד בווינה שבאוסטריה, בנם של אן (לבית הוכמן) ויצחק דים, שנולדו באוקראינה ובפולין. משפחותיהם היגרו לווינה במהלך מלחמת העולם הראשונה. מוצאה של משפחת דים בעיירה לסקו שבגליציה, שם נרצחו בתקופת השואה יהודים רבים, לרבות רבים ממשפחת דים, המיוחסת לשבט לוי. חודשים אחדים לפני פרוץ מלחמת העולם השנייה, עקר עם הוריו לבריטניה, תוך שהם עוברים בהונגריה ובאיטליה. הוריו עבדו שם במשק בית וב-1944 נולד אחיו ליונל קלייב.
ב-1948 רצו הוריו לעלות לארץ ישראל, אך בהשפעת קרובת משפחה היגרו בשנה שלאחר מכן לניו יורק. למד בבית ספר יסודי במנהטן ובשנים 1951–1955 למד בבית ספר תיכון למדעים בברונקס וכן בבית המדרש למורים "הרצליה".
דרכו האקדמית

לאחר סיום לימודיו התיכוניים, למד דים בבית הספר "קופר יוניון" להנדסה. במהלך לימודיו אלה קיבל מלגה ללימודי המשך במכון הטכנולוגי של קליפורניה (קלטק), שם השלים לימודי תואר שני בהנדסת חשמל. ב-1960 הצטרף לסגל הטכני של תאגיד MITRE בבדפורד, מסצ'וסטס. תוך כדי עבודתו שם, השתתף בקורסים מתמטיים במכון הטכנולוגי של מסצ'וסטס (MIT), והוא מצא בהם עניין רב. ב-1962 לקח חופשה ללא תשלום מעבודתו כדי לשוב לספסל הלימודים כתלמיד מן המניין, ובשנה שלאחר מכן התקבל כתלמיד לתואר שלישי במתמטיקה. עבודת הדוקטורט שלו, שבוצעה בהנחייתו של פרופ' הנרי מק'קין הבן (אנ'), הוגשה ב-1965 ונשאה את הכותרת "מדידות סטציונריות לזרימה של משוואה דיפרנציאלית ליניארית המונעת על ידי רעש לבן".
בשנים שלאחר מכן עבד בתור מדריך ב-MIT, וב-1967 הגיע לראשונה למכון ויצמן למדע, ושהה כשנה כעמית בתר-דוקטורט של פרופ' יוסף גיליס. עם חזרתו לארצות הברית, הועסק דים כמרצה בכיר באוניברסיטת ניו יורק. ב-1970, עם הקמת המחלקה למתמטיקה עיונית במכון ויצמן, הוצע לו להצטרף אליה והוא עלה עם משפחתו לישראל. הוא היה חבר הסגל הראשון במחלקה, וב-1978 מונה לפרופסור חבר.
ב-2006 יצא לגמלאות אך המשיך במחקר פעיל ולימד עד שנתו האחרונה. בשנים 2009–2010 כיהן כנשיא האיגוד הישראלי למתמטיקה.
מחקר

דים עסק בתורת האופרטורים, בתורת האינטרפולציה, בבעיות הפוכות (Inverse problems) ובאנליזה קלאסית. אחת המשוואות בהן עסק נקראה לימים על שמו, משוואת הרי דים (אנ'). משוואה זו היא בעלת קשר למשוואת קורטווג דה וריז. עם תלמידיו לאורך השנים נמנים פרופ' דורון ציילברגר מאוניברסיטת ראטגרס, פרופ' נפתלי קרביצקי מאוניברסיטת בן-גוריון בנגב ופרופ' דניאל אלפה מאוניברסיטת צ'פמן.